Hafrsfjord skole
Hafrsfjord skole har en STOLT-avdeling (særskilt tilrettelagt opplærings tilbud) som for tiden har tilbud til atten elever med særskilte behov. Det er i overkant av tjue ansatte på avdelingen. 
Elevgruppen på STOLT har utfordringer i forhold til utvikling av kognitive funksjoner, forståelse, kommunikasjon og samspill. Barna har behov for tilrettelagt opplæring, og skolen har opparbeidet seg en spisskompetanse på å skreddersy opplæring til den enkeltes behov. Skolens ansatte har bred kompetanse på alternativ og supplerende kommunikasjon (ASK). Elevene får undervisning i ordinær gruppe eller på STOLT-avdeling, alt etter funksjonsnivå. 
Hafrsfjord SFO arbeider for anerkjennelse av at vi alle er ulike, inkludering og tilhørighet. Vi lytter til elevene og ser etter deres behov, da det er viktig for oss at elevene blir inkludert i våre planer. Vi hjelper elevene med selvhevdelse og positiv forsterkning, som igjen kan føre til at barna opplever mestring. Hos oss verdsetter vi empati, ansvarlighet, nysgjerrighet, mestringsfølelse, og arbeider derfor iherdig for at vi skal se dette igjen i elevgruppen.

Skoleåret 2026-27 består Hafrsfjord SFO av 172 elever inkludert STOLT-elever. På samme måte som i skoledelen, er barna på ordinær SFO eller STOLT SFO alt etter behov. Vi er 45 ansatte i SFO, inkludert ansatte som er tilknyttet til skolens STOLT-tilbud. 25 av våre ansatte jobber også i skoledelen. De ansatte har ulik yrkes- og utdanningsbakgrunn.


Åpningstider SFO
07.30 - 08.10 morgen-SFO
13.30 - 16.30 mandag – torsdag
12.15 - 16.30 fredag
07.30 - 16.30 i skoleferier

Kontakt oss (STOLT)
Team 1: (1 trinn) 47480339
Team 2: (2 trinn) 47480380

Avdelingsleder STOLT: 
Daniela Meniconi
Kontakt: 
E-post: daniela.meniconi@stavanger.kommune.no 
Telefon: 45194007


	Hafrsfjord

	Vi gir et bydekkende tilbud til elever som ikke har utbytte av ordinærundervisning på grunn av store og sammensatte lærevansker. Målgruppen vår er elever i 1. – 7. trinn
-        Elever med behov for en særskilt individuell tilrettelagt opplæring.
-        Støtte i deres faglige og sosiale fungering.
-        Tilbud vil være førende for valg av mål, metoder og organisering etter enkeltelevs behov og faglige nivå.
-        Opplæring skal være trygg og meningsfull for elever.

	Et team med erfarne spesialpedagoger og miljøveiledere (vernepleier, barnehagelærer, sosionom, barnevernspedagoger) med spisskompetanse innen autismespekter, barns språkutvikling og språklæring, tilpassede læringsmetoder, lærevansker, språk- og kommunikasjonsutvikling, regning, alternativ og supplerende kommunikasjon (ASK) og Downs syndrom. Opplæringen planlegges og gjennomføres i tett samarbeid mellom miljøveiledere og spesialpedagoger, slik at elevene får et trygt, forutsigbart og meningsfullt læringsmiljø
 
-        Vi jobber som en helhet på skolen, noe som gjør at vi organiserer tilbudet vi gir i samarbeid med ordinær for å inkludere elever i fellesskap.
-        Tilbud tilpasses etter elevens forutsetning og hver elev sitt individuelle behov.
-        Tett oppfølging av voksne med kompetanse gjennom hele dagen, både skole og SFO.
-        Miljøveileder som sikrer trygg læring en til en, i små grupper og i klassefellesskapet.
-        Vi samarbeider med ulike instanser for å gi god oppfølging til våre elever, og dette bidrar til å gi elevene et tilpasset opplæringstilbud som tar utgangspunkt i faglig og sosialt nivå.
-        Vi jobber med gode rammer og struktur rundt elevene våre.
-        Vi har tilbud om svømming til våre elever.
-        Vi har felles undervisningstimer med musikk/estetiske fag, og en gang i måneden deltar vi i supersans ved ulike museer.
Alle våre elever på STOLT har tilhørighet til en klasse, samtidig som vi har ulike grupper som er delt etter elvens trinn eller behov. Elevene (når det er hensiktsmessig) følger samme planer som klassen når det gjelder felles sosiale aktiviteter på skolen, for eksempel samlinger, turer, gym, estetiske fag.
-        Samtidig organiseres opplæring ut ifra hver elev sitt behov, samt faglig og sosialt nivå.
-        Timer blir delt mellom spesialpedagoger og miljøveiledere. Hver elev har et antall timer med sin spesialpedagog, og de resterende timer med en miljøveileder.
Behovene til den enkelte elev er individuelle, det vil si at dagen til hver elev er unik. Vi organiserer etter hver elev sine behov, gir en til en undervisning, undervisning i mindre grupper og i fellesskap/samarbeid med ordinær. Dette blir vurdert ut ifra hva som er hensiktsmessig i forhold til de ulike mål i IOP og sakkyndig.

	Det er viktig for oss å jobbe i lag med elevenes foreldre, de ulike institusjoner rundt elever og PPT med fokus på elevens beste.
-        Tett samarbeid og gjerne daglig kontakt mellom skole-hjem.
-        ansvarsgruppemøte per semester, hvor aktuelle instanser deltar.
-        Veiledning, drøfting og støtte fra PPT.
-        Tett på – tidlig innsats og inkluderende fellesskap i barnehage, skole og SFO, vektlegger viktigheten av samarbeidet mellom de ulike instansene for at alle elever skal få en best mulig opplæring i tråd med den enkeltes behov. Samarbeid bygger på faglighet og kompetanse.



